CELEX: 32006D0209
Language: hu
Date: 2006-03-09 00:00:00
Title: 2006/209/EK: A Bizottság határozata ( 2006. március 9. ) a tagállamok statisztikai rendszereinek az 1161/2005/EK európai parlamenti és tanácsi rendelettel történő összehangolása céljából eltérések engedélyezéséről  (az értesítés a C(2006) 706. számú dokumentummal történt)

14.3.2006   
            
            
               HU
            
            
               Az Európai Unió Hivatalos Lapja
            
            
               L 75/26
            
         
      A BIZOTTSÁG HATÁROZATA
   
   (2006. március 9.)
   a tagállamok statisztikai rendszereinek az 1161/2005/EK európai parlamenti és tanácsi rendelettel történő összehangolása céljából eltérések engedélyezéséről
   (az értesítés a C(2006) 706. számú dokumentummal történt)
   (Csak az angol, cseh, dán, észt, finn, francia, görög, magyar, máltai, portugál, svéd, szlovák és szlovén nyelvű szöveg hiteles)
   (2006/209/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gazdasági szektoronkénti negyedéves, nem pénzügyi számlák összeállításáról szóló, 2005. július 6-i 1161/2005/EK európai parlamenti és tanácsi rendeletre (1) és különösen annak 3. cikke (4) bekezdésére,
   tekintettel a Cseh Köztársaság, a Dán Királyság, az Észt Köztársaság, a Görög Köztársaság, az Ír Köztársaság, a Ciprusi Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Portugál Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, illetve Nagy-Britannia és Észak-Írország Egyesült Királysága kérelmére,
   mivel:
   
               (1)
            
            
               Az 1161/2005/EK rendelet meghatározza azon negyedéves adatok listáját, amelyeket 2006. január 3-tól kezdődően továbbítani kell.
            
         
               (2)
            
            
               Az 1161/2005/EK rendelet 3. cikkének (4) bekezdése előírja, hogy a Bizottság elfogadhat a rendelettől való eltéréseket, amennyiben a nemzeti statisztikai rendszerekben jelentős kiigazítások szükségesek. Ezen eltérések időtartama nem haladhatja meg a rendelet hatálybalépésétől számított három évet.
            
         
               (3)
            
            
               Több tagállam hatósága levélben kérelmezte az 1161/2005/EK rendelet 3. cikkének (4) bekezdése szerinti eltérés engedélyezését.
            
         
               (4)
            
            
               Az Eurostat számára szolgáltatott információk szerint a tagállamok eltérések engedélyezésére irányuló kérelmeinek indítéka az, hogy a nemzeti statisztikai rendszerekben jelentős kiigazítások szükségesek az 1161/2005/EK rendeletnek való teljes megfelelés érdekében. A gazdasági szektoronkénti negyedéves, nem pénzügyi számlák összeállításához kiegészítő adatforrásokra, új statisztikai eszközök kidolgozására, továbbá a rövid határidők betartására alkalmas előállítási rendszer megtervezésére és létrehozására van szükség. A kérelmezett eltéréseket ezért engedélyezni kell,
            
         ELFOGADTA EZT A RENDELETET:
   1. cikk
   A mellékletben felsorolt tagállamok számára, az ott rögzített feltételek és korlátozások betartása mellett eltéréseket kell engedélyezni annak érdekében, hogy e tagállamok nemzeti statisztikai rendszereiket összhangba hozhassák az 1161/2005/EK rendelettel.
   2. cikk
   E határozat címzettje a Cseh Köztársaság, a Dán Királyság, az Észt Köztársaság, a Görög Köztársaság, az Ír Köztársaság, a Ciprusi Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Portugál Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, illetve Nagy-Britannia és Észak-Írország Egyesült Királysága.
   
      Kelt Brüsszelben, 2006. március 9-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 191., 2005.7.22., 22. o.
   
      MELLÉKLET
      Eltérések az 1161/2005/EK rendelettől (1)
      
      
                  Tagállam
               
               
                  Változók
               
               
                  Az eltérés lejárta
               
            
                  Cseh Köztársaság
               
               
                  Az S.13 és S.2 szektorhoz tartozó valamennyi változó
               
               
                  2008. január 1.
               
            
                  Dánia
               
               
                  Valamennyi változó
               
               
                  2008. április 1.
               
            
                  Észtország
               
               
                  Az S.13 szektorban: D.41-források, D.4N-források, D.71, D.72-források, D.7N és K.2-felhasználások
               
               
                  2007. január 1.
               
            
                  Görögország
               
               
                  Valamennyi változó
               
               
                  2008. augusztus 11.
               
            
                  Írország
               
               
                  Az S.13 és S.2 szektorok kivételével valamennyi változó
               
               
                  2008. augusztus 11.
               
            
                  Ciprus
               
               
                  Az S.13 szektorra vonatkozó visszamenőleges adatok az 1991 első negyedévétől 2003 negyedik negyedévéig tartó időszakra
               
               
                  2008. április 1.
               
            
                  Az S.2 szektorban: D.1, D.2-források, D.21-források, D.29-források, D.3-felhasználások, D.31-felhasználások, D.39-felhasználások, D.4, D.41, D.4N
               
               
                  2007. október 1.
               
            
                  Az S.2 szektorban: D.5, D.6, D.61, D.62, D.7, D.71, D.72, D.7N, D.8, D.9, D.91-felhasználások, D.9N, K.2-felhasználások, B.9 és B.12
               
               
                  2008. augusztus 11.
               
            
                  Luxemburg
               
               
                  Az S.2 szektorban: D.4, D.41, D.4N, D.7, D.71, D.72, D.7N, D.8, D.9, D.9N és B.12
               
               
                  2008. április 1.
               
            
                  Magyarország
               
               
                  Az S.13 szektorra vonatkozó, az 1991 első negyedévétől 2003 negyedik negyedévéig tartó időszak visszamenőleges adatai
               
               
                  2007. január 1.
               
            
                  Az S.2 szektor valamennyi változója
               
               
                  2008. július 1.
               
            
                  Málta
               
               
                  Az S.2 szektor valamennyi változója
               
               
                  2008. január 1.
               
            
                  Portugália
               
               
                  A következő változókra korlátozott adatszolgáltatás:
                  
                              —
                           
                           
                              az S.1 szektorban: D.5-felhasználások,
                           
                        
                              —
                           
                           
                              az S.13 szektorban: P.5-felhasználások, P.5N-felhasználások,
                           
                        
                              —
                           
                           
                              az S.2 szektorban: D.1, D.2-felhasználások, D.3-felhasználások, D.4, D.5, D.7, D.9 és K.2-felhasználások.
                           
                        A fenti változókat a negyedév végétől számított 100 (naptári) napon belül kell továbbítani 95 (naptári) nap helyett.
               
               
                  2008. augusztus 11.
               
            
                  Szlovénia
               
               
                  Az S.13 és S.2 szektorhoz tartozó valamennyi változó
               
               
                  2007. január 1.
               
            
                  Szlovákia
               
               
                  Az S.13 és S.2 szektorhoz tartozó valamennyi változó
               
               
                  2008. január 1.
               
            
                  Finnország
               
               
                  Valamennyi változó
               
               
                  2008. április 1.
               
            
                  Svédország
               
               
                  Az S.13 szektorban: P.31-felhasználások, P.32-felhasználások, B.7G
                  Az S.14-15 szektorokban: B.7G
               
               
                  2008. augusztus 11.
               
            
                  Egyesült Királyság
               
               
                  Az S.1N szektorban: D.2-felhasználások, D.21-felhasználások, D3-források, D.31-források, B.1G és B.1N
                  Az S.11 és S.12 szektorokban: D.1-felhasználások, D.2-felhasználások, D.29-felhasználások, D.3-források, D.39-források, B.1G és B.1N
                  Az S.13 szektorban: B.1G és B.1N
                  Az S.14-15 szektorokban: D.1-felhasználások, D.2-felhasználások, D.29-felhasználások, D.3-források, D.39-források, B.1G és B.1N
                  Az S.2 szektorban: D.1-felhasználások
               
               
                  2008. július 1.
               
            
         (1)  Az e táblázatban felsorolt eltérések nem alkalmazandók az ESA 95 adatszolgáltatási programjának (2223/96/EK tanácsi rendelet B. melléklete) és módosításainak, a 264/2000/EK bizottsági rendelet, vagy az 1221/2002/EK európai parlamenti és tanácsi rendelet hatálya alá tartozó változókra.